( 107 ) 
introitum alimentorum faciliorem recidit. Fortasse existunt duo fasciculi 
fibrarum, veluti in musculo proprio labii superioris, et in hoc casu motus 
eamdem haberent originem. Hoc labium non infra rejicitur, quia labii 
tantum superioris elevatione os aperitur. 
6°. Motus retractoris labii inferioris. 
Constans fibris parum distinctis, sed quas longitudinales credo, hic mus- 
culus efficit motum retrahendi labrum versus partem posteriorem cavitatis 
oralis. Hic motus etiam videtur effici ad normam vectis tertii generis, et 
eo majori vi ageret quo magis ejus fibrae contraherentur. 
Ejus actio saepe eodem tempore prodit quo labrum superius progre- 
diendo denuo ascendit , ut quodammodo viam praebeat alimentis eaque 
deinde in os introducat. Haec introductio efficitur regressu utriusque labii 
et praesertim inferioris in se ipsum. Tali modo premunt terrae aggerulum 
ipsumque in cavitatem oralem serpere cogunt. 
Supra descripsi mechanismum prehensionis alimentorum et perforationis 
foraminum* 
Observatio . 
Nullum dubium moveri potest quin cerebrum maximam exerceat vim 
in motus musculorum capitis; sed non idem est dicendum quoad vim 
quam exercent nervi qui originem suam ducunt sive ex cerebro ipso sive 
ex funiculo oesophageo nervoso. Nonne hi nervi functionem fortasse 
habent ut Gustus sensationem promoveant, quoniam desinunt in labiis 
et oris parietibus, aut, nonne locum praebent molibus quasi voluntariis, 
si fas est dictu , ab iisdem illis partibus effectis ? Hoc dubium tollere non 
valeo quoniam mihi non licuit unius vel duorum parium illorum nervo- 
rum, respectu eorum exiguitatis ( J /6 millimetri sive etiam minores) secare. 
Hanc sectionem sine laesione musculorum efficere non potuissem, tumque 
omnia experimenta fuissent certitudinis fundamento destituta. 
Motus partiales musculorum ani. 
Musculi soli oris et ani quodam peculiare motu funguntur: non enim 
papillae, clitella, aut appendices habent peculiares motus. 
Motus retrac- 
toris labii in- 
ferioris. 
Vis quam ce- 
rebrum et ner- 
vi ex'ercent in 
illos motus. 
